สวัสดีค่ะ มีเรื่องอยากสอบถามค่ะ คือหนูกินยาคุมแบบปกติ 21 เม็ด (กินใช้รักษาสิว ของ เดฟแน่ 35 ) ตั้งแต่ สิงหาคมคม 2560 ประจำเดือนหนูมาวันแรกวันที่ 11 ก.ค.61 (เริ่มกินยาคุมปกติวันที่14 กรกฎาคม 2561 ) แล้วหนูมี พสพ. กับแฟนวันที่ 16 กรกฎาคม 2561 ตอน 5 ทุ่ม แล้วเกิดถุงขาด ซึ่งมันขาดตอนไหนก็ไม่รู้ค่ะ แล้วแฟนหนูเขาบอกว่าออกมาเสร็จข้างนอก แต่หนูกลัวค่ะ เลยไปซื้อยาคุมฉุกเฉิน วันที่ 17 กรกฎาคม 2561 กินเม็ดแรกไปตอน 9 โมง ซึ่งหนูจะต้องกินอีกทีตอน 3ทุ่มตรง คือหนูเพิ่งหมดประจำเดือนไป แล้วกินยาคุมฉุกเฉินอีก ประจำเดือนหนูจะมาหรือไม่มาหรอคะ แล้วรอบเดือนต่อไปจะมาปกติ หรือไม่ปกติคะ แล้วถ้าไม่ปกติ จะกลับมาปกติอีกนารแค่ไหน ปกติแล้วหนูมีประจำเดือน รอบ29วันค่ะ แล้วถ้ากินยาคุมฉุกเฉินไปแล้ว ประจำเดือนยังไม่มาหมายความว่าไงหรอคะ
สวัสดีค่ะ หากประจำเดือนมาวันที่ 11 ก.ค. แล้วได้เริ่มทานยาคุมกำเนิดเม็ดแรกในวันที่ 14 ก.ค. ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที อีกทั้งการมีเพศสัมพันธ์ในวันที่ 16 ก.ค. ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยกว่า 1% ดังนั้นจึงอาจไม่จำเป็นต้องทานยาคุมฉุกเฉินก็ได้ค่ะ อย่างไรก็ตาม หากได้ทานยาคุมฉุกเฉินเม็ดแรกไปแล้ว แนะนำว่าไม่จำเป็นต้องทานเม็ดที่ 2 ต่อไปค่ะสำหรับประจำเดือนนั้น จะมาเมื่อทานยาคุมกำเนิดครบ 21 เม็ดไป 2-4 วันแล้ว ซึ่งคือประมาณวันที่ 5-7 ส.ค. ค่ะ แต่หากเลยวันที่ 8-9 ส.ค. ไปแล้ว ประจำเดือนไม่มา ก็ควรตรวจหาการตั้งครรภ์ดูค่ะในระหว่างนี้ อาจมีเลือดออกกะปริดกะปรอยได้ โดยอาจเป็นผลข้างเคียงจากยาคุมฉุกเฉินหรือยาคุมกำเนืดค่ะ ซึ่งหากมีปริมาณเล็กน้อย ก็ไม่ได้อันตรายแต่อย่างใด